PolyAgent/wiki_georgian_en_parallel_20231101 huggingface dataset:
მდგმური (რომანი)

მდგმური (რომანი)
მდგმური — ჯემალ ქარჩხაძის პირველი რომანი. პირველად გამოქვეყნდა 1979 წელს.
რომანის შესახებ
მთავარი პერსონაჟი — „მდგმური“ — ახალაზრდა კაცია, რომელიც მაღალი იდეალებითა და საკუთარი თავისადმი დიდი მოთხოვნებით ცხოვრობს, მაგრამ მას არაერთი გამოცდა ელის. რომანში ერთმანეთს ცვლის რეალური, წარმოსახვითი და იგავური განზომილებები, რომელთა ორგანული შერწყმა — საკმაოდ გაბედული ექსპერიმენტი — ოსტატურად არის გადაჭრილი. რომანი ქართული მაგიური რეალიზმის ერთ-ერთი საუკეთესო ნიმუშია.
სიუჟეტი
„მდგმური“ ეს ის რომანია, რომლის სათაურიც ზუსტად შეეფერება მის შინაარსს. ერთი ჩვეულებრივი ინჟინერი კაცის ისტორია, რომელიც ხან ვის შეეკედლება საცხოვრებლად და ხან — ვის. რომანის მთავანი გმირი ეგვიპტეზეა შეყვარებული, ნეფერტიტის გამოსახულებით გადარეულს ცხოვრებაში ყველაზე ძვირფასად აღმოსავლური სული და სამყარო მიაჩნია. რომანში მრავალი ფილოსოფიური პრობლემაა განხილული. მთხრობელი სვამს მრავალ ზოგადსაკაცობრიო მნიშვნელობის კითხვას და თავადვე ნაწილობრივ სცემს პასუხს. რომანის გმირს ერთ ჩვეულებრივ დღეს ბინის გამოცვლა მოუწევს და უცნობ ქუჩაზე მოხუცებული ქალისგან იქირავებს ბინას. დააწყობს გეგმებს მოგზაურობისათვის და დაიწყებს ფულის შეგროვებას. თუმცა ყველაფერი შეიცვლება მაშინ, როდესაც მაკას გაიცნობს. ახალგაზრდა სტუდენტზე შეყვარებული მისი სიყვარულის გარდა ვერაფერს ამჩნევს. მალევე გამოჩნდება მეორე ქალი — სავსე, ვნებიანი და მიმზიდველი და მას არჩევანის გაუწევს. რომანში დიდი ადგილი ეთმობა ხორცისა და სულის დაპირისპირებასაც. ამ ყველაფრის ფონზე იშლება დასავლეთ და აღმოსავლეთ ცივილიზაციების, იდეოლოგიებისა და კულტურების ჭიდილი.
რესურსები ინტერნეტში
სრული ტექსტი saba.com.ge-ზე
რომანი Goodreads-ზე
ჯემალ ქარჩხაძის ნაწარმოებები
ქართული რომანები
1979 წლის რომანები
მაგიური რომანები
Lasioglossum interruptum

Lasioglossum interruptum — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1798 წელს.
იხილეთ აგრეთვე
Lasioglossum-ის სახეობების სია
სქოლიო
interruptum
ოტანჩე

ოტანჩე — ქალაქი და მუნიციპალიტეტი კოლუმბიაში, ბოიაკის დეპარტამენტში. მდებარეობს ზღვის დონიდან 1.147 მეტრზე. 2005 წლის მონაცემებით, მოსახლეობა 10 244 ადამიანს შეადგენდა, სიმჭიდროვე 20.01 ადამიანი კმ²-ზე. ფართობი 512 კმ²-ია.
იხილეთ აგრეთვე
კოლუმბიის ქალაქების სია
რესურსები ინტერნეტში
კოლუმბიის მოსახლეობის 2005 წლის აღწერის მონაცემები — კოლუმბიის სტატისტიკის ეროვნული დეპარტამენტი
statoids.com-ის მონაცემები
ბოიაკის დეპარტამენტის მუნიციპალიტეტები და ქალაქები
Smile (დეივიდ გილმორის სიმღერა)

Smile (დეივიდ გილმორის სიმღერა)
„Smile“ (სამუშაო სახელწოდება „Donkey Pooh Song“) — ინგლისელი სიმღერების ავტორ და მუსიკოს დეივიდ გილმორის სიმღერა და სინგლი, გამოცემული 2006 წლის 13 ივნისს.
ეს სიმღერა დაიწერა 1990-იანი წლების ბოლოს და პირველად პირველად შესრულდა დეივიდის 2001 და 2002 წლების აკუსტიკურ კონცერტებზე. გილმორმა იგი ასე წარადგინა: „ეს სიმღერა ახალია, ასე რომ, თუ ბუტლეგებს იწერთ, ახლავე ჩართეთ თქვენი მოწყობილობები.“ სიმღერის საბოლოო ვერსია ჩაწერილი იქნა მის სტუდიაში Astoria და შეტანილი იქნა 2006 წლის ალბომში On an Island.
ალბერტ ჰოლში სამი საღამოს მანძილზე ყველა სკამზე განთავსებული იყო კონვერტები სინგლის ყდით. მსურველს შეეძლო სიმღერის iTunes-იდან ჩამოტვირთვა, მისი ამ კონვერტში განთავსება და საკუთარ კოლექციაში დამატება. ყველა კონვერტს ახლდა უნიკალური საიდენტიფიკაციო ნომერი.
სინგლში ასევე შეტანილია Island Jam, რომელიც თავდაპირველად უფასოდ იყო განთავსებული დეივიდის ოფიციალურ საიტზე.
სიმღერების სია
Smile - 4:06
არანჟირება — ზბიგნევ პრაისნერი
დირიჟორი — რობერტ ციგლერი
ორკესტრის ხელმძღვანელი — დეივიდ იურიცი
პროდიუსერი — კრის თომასი, დეივიდ გილმორი, ფილ მანზანერა
ჩაწერა — ენდი ჯექსონი
ჩაწერილია ები-როუდის სტუდიებში, საიმონ როუდსის ხელმძღვანელობით
Island Jam — 6:33
ბას-გიტარა — გაი პრეტი
დასარტყმელი საკრავები — ჯედ ლინჩი
გიტარა — დეივიდ გილმორი
ხმის მიქსი — ენდი ჯექსონი, დეივიდ გილმორი
ორგანი — პოლ „უიქს“ უიკენსი
პროდიუსერი — დეივიდ გილმორი
ჩაწერა — ენდი ჯექსონი
სქოლიო
2006 წლის სინგლები
2006 წლის სიმღერები
დეივიდ გილმორის სიმღერები
ამარათი

ამარათი — გალავნით შემოზღუდული ნაგებობათა კომპლექსი XVIII საუკუნის თბილისში, სოლოლაკის უბანში, რომელიც დატანილია ვახუშტი ბაგრატიონის მიერ 1735 წელს შედგენილ გეგმაზე (ობიექტი № 41). სოლოლაკის ქედის ჩრდილოეთ კალთის ძირში „ლაკისწყლის“ და „კოჟრის გზის“ მარცხნივ მხარეს. ვახუშტი მას „ამარათს“ (სპარსულად „შენობა“, „სასახლე“) უწოდებს. იგივე კომპლექსი აღნიშნულია ა. პიშჩევიჩის 1785 წლის გეგმაზე, როგორც „ნანგრევები საქართველოს მეფის ძველი რეზიდენციისა“. პიშჩევიჩი პირველია, ვინც გარეთუბანში ამ ადგილას საქართველოს მეფის ძველი სასახლის არსებობას გვამცნობს. ქალაქგარეთა ეს რეზიდენცია მდებარეობდა დაახლოებით ახლანდელი გ. ქიქოძის ქუჩის ღერძის მიმართულებით, ლ. ასათიანის ქუჩის გადაღმა. თბილისის ძველ გეგმებზე ამარათის დასავლეთით მხოლოდ თოფის წამლის ქარხანა და თბილისის ბოტანიკური ბაღია ნაჩვენები. ამარათი XVIII საუკუნის დოკუმენტურ მასალაში ორჯერ გვხდება. 1764 წელს შედგენილი ნაყიდობის წიგნის მიხედვით ამარათი გარეთუბანში გაბაშვილების კუთვნილ მიწის ნაკვეტში ან მის გვერდით მდგარა . მეორეჯერ იგი ნახსენებია 1796 წელს მეფე ერეკლე II-ის მიერ თოფიწამლის ოსტატის თაყუაშვილისადმი გაცემულ წყალობის წიგნში , საიდანაც ვიგებთ , რომ გარეთუბანში XVIII საუკუნეში „სალალაკზედ“ საგანგებოთ მდგარ ქარხანაში ამზადებდენ ტოფის წამალს. დატანილი. ქარხანა დამწვარა 1795 თბილისში აღა-მაჰმად ხანის შემოსევის დროს.
ლიტერატურა
კვირკველია, თ., ძველთბილისური დასახელებანი, გვ. 16. «საბჭოთა საქართველო», თბ., 1985
თბილისის ისტორია
ტედ კენედი

ტედ კენედი
ედუარდ მურ „ტედ“ კენედი (22 თებერვალი, 1932 - 25 აგვისტო, 2009) — იყო ამერიკის შეერთებული შტატების სენატორი და დემოკრატიული პარტიის წევრი.
ბიოგრაფია
ტედ კენედი დაიბადა ბოსტონში (მასაჩუსეტსი) 1932 წლის თებერვალში. მისი სწავლის წლები ჰარვარდში 2 წლით შეწყვიტა სამხედრო სამსახურმა. მან დაამთავრა ვირჯინიის უნივერსიტეტი 1959 წელს და მისი ძმის, ჯონის, 1960 წლის კამპანიაში მონაწილეობდა. 1962 წელს იგი აირჩიეს მასაჩუსეტსის სენატორად. მისი კარიერის გათვალისწინებით იგი იყო პოტენციური პრეზიდენტობის კანდიდატი. 1969 წლის ზაფხულში მისი კარიერა დაირხა, რადგანაც იგი მოყვა საავტომობილო ინციდენტში, რომელმაც ახალგაზრდა გოგონა იმსხვერპლა. ეს ისტორია გადაიზარდა სკანდალში, მაგრამ კენედი მისგან მშრალი გამოვიდა. მაგრამ 1972 წელს უარი განაცხადა პრეზიდენტობის ან ვიცე-პრეზიდენტობის კანდიდატობაზე, და 1972 წელს კანდიდატი ჯიმი კარტერი გახდა.
კარტერის ეკონომიკურ პოლიტიკასთან უთანხმოების გამო, კენედიმ მიიღო მონაწილეობა 1980 წლის საარეჩევნო კამპანიაში. კარტერმა მოუგო კენედის, მაგრამ დემოკრატების გაყოფა დაეხმარა რონალდ რეიგანს კარტერის დამარცხებაში. ედუარდი დარჩა პარლამენტში და დაიმკვიდრა ადგილი იმ უდიდეს ლიბერალ პოლიტიკოსებს შორის, რომლებიცაა ფრანკლინ რუზველტი, ჰარი ტრუმენი, ჯონ კენედი და ლინდონ ჯონსონი.
დაბადებული 1932
გარდაცვლილი 2009
აშშ-ის სენატორები
სარიჯალი (აღდამი)

სარიჯალი (აღდამი)
სარიჯალი — სოფელი აზერბაიჯანში, მთიანი ყარაბაღის რესპუბლიკაში, აღდამის რაიონში. მოსახლეობის რაოდენობა — 1 848 კაცი.
რესურსები ინტერნეტში
აღდამის რაიონის სოფლები
Nișcani

Nișcani is a village in Călărași District, Moldova.
References
Villages of Călărași District
Qırıqlı, Goygol

Qırıqlı, Goygol
Qırıqlı (also, Qırıxlı, Kyrykhly, and Kyrykly) is a village and municipality in the Goygol Rayon of Azerbaijan. It has a population of 2,133. The municipality consists of the villages of Qırıqlı, Haçaqaya, and Sərkar.
References
Populated places in Goygol District
ნიკოლაი ჰარტმანი

ნიკოლაი ჰარტმანი (დ. 20 თებერვალი, 1882, რიგა ― გ. 9 ოქტომბერი, 1950, გეტინგენი) — გერმანელი ფილოსოფოსი, კრიტიკული ონტოლოგიის ფუძემდებელი. 1920-1945 მარბურგის, კელნის, ბერლინისა და გეტინგენის უნივერსიტეტების პროფესორია.
ბიოგრაფია
ჰარტმანი ჯერ პაულ ნატორპის მოწაფე იყო და მარბურგის სკოლის ნეოკანტიანელთა პოზიციებს იცავდა („არსის პლატონისეულ ლოგიკა“, 1909, „მათემატიკის ფილოსოფიური საფუძვლები პროკლესთან“, 1909), შემდეგ კი ედმუნდ ჰუსერლის გავლენით დაიწყო გნოსეოლოგიის საზღვრების გადალახვა და „თვით საგნებისაკენ“ სვლა. ჰარტმანი მოითხოვს კვლევის დამყარებას მეტაფიზიკის მინიმუმზე, იდეალიზმისა და რეალიზმზე მაღლა დგომისა და თვალსაზრისამდელ პოზიციებზე, გვთავაზობს ობიექტური იდეალიზმის, როგორც ღია სისტემის, საკუთარ გაგებას („შემეცნების მეტაფიზიკის ძირითადი ნიშნები“, 1921), რომელიც შემდგომში განახორციელა დიდ ფაქტობრის მასალასა და ტრადიციის ათვისებაზე („გერმანული იდეალიზმის ფილოსოფია“, ტ. 1, 1923, ტ. 2, 1929) დამყარებით. ეს სისტემა წარმოადგინა შრომებში: „გონითი არსის პრობლემა“ (1933), „ონტოლოგიის დაფუძნებისათვის“ (1935), „შესაძლებლობა და სინამდვილე“ (1938), „რეალური სამყაროს აგებულება“ (1940), „ბუნების ფილოსოფია“ (1950); აღსანიშნავია აგრეთვე „ეთიკა“, რომელიც მაქს შელერის გავლენითაა დაწერილი (1926) და უკანასკნელი შრომა „ესთეტიკა“ (1953). ჰარტმანმა დაწვრილებით დაამუშავა კატეგორიების პრობლემა, განასხვავა მათი სფეროები და ფენები, დაინახა დიალექტიკის საჭიროება, მაგრამ ვერ განასხვავა ერთმანეთისაგან ტელეოლოგია და განვითარების თეორია და ორივე უარყო, აღიარა მხოლოდ „ჰორიზონტალური“ და არა „ვერტიკალური“ დიალექტიკა, ამიტომ სისტემის ერთიანობა ვერ დააფუძნა. ჰარტმანის გავლენა განიცადეს გ. იაკობიმ, გ. მარტინმა, ჰ. ვაინმა, მ. ლანდმანმა და სხვ. ჰარტმანის ხელმძღვანელობით 1922 მარბურგში სადოქტორო დისერტაცია დაიცვა მოსე გოგიბერიძემ.
ლიტერატურა
ბაკურია მ., ნ. პარტმანის ზოგადი კატეგოროლოგიის კრიტიკისათვის, თბ., 1985;
გოგიბერიძე მ., შემეცნების საგნის პრობლემა, „თსუ მოამბე“, 1929, ტ. 9;
თევზაძე გ., ნიკოლაი ჰარტმანის ონტოლოგიის კრიტიკა, თბ., 1967;
რესურსები ინტერნეტში
გერმანელი ფილოსოფოსები
დაბადებული 20 თებერვალი
დაბადებული 1882
გარდაცვლილი 9 ოქტომბერი
გარდაცვლილი 1950
XX საუკუნის ფილოსოფოსები
XX საუკუნის ესეისტები
XX საუკუნის გერმანელი მამაკაცი მწერლები
XX საუკუნის გერმანელი ფილოსოფოსები
XX საუკუნის გერმანელი ისტორიკოსები
თანამედროვე ფილოსოფოსები
კონტინენტური ფილოსოფოსები
ეპისტემოლოგები
ეგზისტენციალისტები
მეტაფიზიკოსები
ონტოლოგები
ფენომენოლოგები
ხელოვნების ფილოსოფოსები
განათლების ფილოსოფოსები
ლოგიკის ფილოსოფოსები
მათემატიკის ფილოსოფოსები
გონების ფილოსოფოსები
რელიგიის ფილოსოფოსები
მეცნიერების ფილოსოფოსები
სოციალური კრიტიკოსები
სოციალური ფილოსოფოსები
მარბურგის უნივერსიტეტის კურსდამთავრებულები
ტარტუს უნივერსიტეტის კურსდამთავრებულები
რიგელი მწერლები
იხომოვო

იხომოვო — სოფელი რუსეთში, ვოლოგდის ოლქში, უსტ-კუბინსკის რაიონში. სოფელი შედის ბოგოროდსკის სასოფლო დასახლების შემადგენლობაში, მოსახლეობა 2002 წლის მონაცემებით 8 ადამიანს შეადგენდა.
იხილეთ აგრეთვე
უსტ-კუბინსკის რაიონის დასახლებული პუნქტები
უსტ-კუბინსკის რაიონის დასახლებული პუნქტები
Filipp Makharadze

Filipp Makharadze
Filipp Yeseyevich Makharadze (9 March 1868 – 10 December 1941) was a Georgian Bolshevik revolutionary and government official.
Life
Born in the village of Shemokmedi (Guria, Georgia), Makharadze studied at the Theological Seminary in Tbilisi and later graduated from the Veterinary Institute of Warsaw (Poland).
He joined the Social Democratic movement in 1891 and participated in activities in Georgia and Azerbaijan. In 1903, he joined the Caucasian Joint Committee of the Russian Social Democratic Labour Party and played an active role in the 1905 Revolution in the Caucasus; he was allegedly involved in the assassination of the prominent Georgian public figure Ilia Chavchavadze in 1907.
In 1907–1915, he led various Bolshevik groups in Transcaucasia and, after the February Revolution, he co-founded the Tbilisi Soviet of Workers' Deputies. In April 1917, he was elected as a delegate to the 7th RSDRP(B) Conference and served in the Bolshevik Caucasian Region Committee. In 1919–1920, he led Bolshevik groups resisting the Menshevik government of independent Georgia. After the Soviet takeover of Georgia, he became chairman of the Georgian Revolutionary Committee in February 1921 and then directed the Georgian Central Executive Committee. In 1922, Makharadze was involved in the Georgian Affair and opposed Sergo Ordzhonikidze's designs with respect to Georgia.
Over the next decade, Makharadze headed the Transcaucasian SFSR Gosplan, the Georgian Council of People's Commissars and the Transcaucasian SFSR Central Executive Committee. In 1938, he became the Chairman of the Presidium of Supreme Soviet of the Georgian SSR and later rose to the position of deputy presidium chairman of the USSR Supreme Soviet. He attended the 12th through 18th Congresses of the Communist Party and directed the Institute of Marxism–Leninism.
During his political career, Makharadze also authored a number of works, including monographs on Alexander Pushkin and Maxim Gorky, and books on the history of the Bolshevik revolutionary movement in Transcaucasia (1927), on the Soviets and the struggle for Soviet power in Georgia (1928), on the history of Georgia in the 19th century (1932), and the history of the workers' and peasants' movement in Georgia (1932).
See also
Georgian Affair
Polikarp Mdivani
References
1868 births
1941 deaths
20th-century politicians from Georgia (country)
Communist Party of the Soviet Union members
Communist Party of Georgia (Soviet Union) politicians
Revolutionaries from Georgia (country)
Old Bolsheviks
Recipients of the Order of Lenin
People from Guria
People from Kutais Governorate
Russian Social Democratic Labour Party members
Heads of government of the Georgian Soviet Socialist Republic
Transcaucasian Socialist Federative Soviet Republic People
ლომი

ლომი — მტაცებელი ძუძუმწოვარი კატისებრთა ოჯახის, პანტერათა გვარის წარმომადგენელი. მისი სხეულის სიგრძე (ხვადისა) 180-240 სმ, მასა 180-227 კგ აღწევს. ძუ ტანად ხვადზე უფრო პატარაა. ლომს აქვს ძლიერი მოქნილი სხეული, მასიური თავი, გრძელი დინგი, შავი ფუნჯით დაბოლოებული გრძელი კუდი. მოზრდილ ხვადს ფაფარიც აქვს, დანარჩენი ბალანი მოკლეა და მოყვითალო. ბოკვერი ხალებიანია. ცნობილია ლომის 2 ქვესახეობა - აფრიკული და აზიური.
ლომი გავრცელებულია ეკვატორულ აფრიკაში (დაცულია ნაკრძალებში) და ინდოეთში (გუჯარეთის შტატი). VIII-X საუკუნეებში ლომი კავკასიაშიც ბინადრობდა. ცხროვრობს სავანებში, ნახევრად უდაბნოებში, იშვიათად უდაბნოებში. იკვებება ხერხემლიანი ცხოველებით, ჭამს აგრეთვე ლეშს, ნადირობს შებინდებისას და ღამით. ადამიანს იშვიათად ესხმის თავს. ბუნაგს იკეთებს გამოქვაბულში, ნაპრალში, ორმოში. აქვს ძლიერი ხმა, რომელიც საკმაოდ შორს ისმის. მაკეობა 105-112 დღემდე გრძელდება. შობს 3-4 თვალახელილ (ზოგჯერ თვალაუხილავ) ბოკვერს, მათი სხეულის სიგრძე 30 სმ, ხოლო მასა 400 გ აღწევს. სქესობრივად მწიფდება მე-4 წელს. ცოცხლობს 30-35 წელს (იშვიათად მეტს). ადვილად იწვრთნება, ტყვეობაშიც (ზოოპარკი, ზოობაღი) მრავლდება.
ლიტერატურა
პანთერა
წედისის ხვედელას ეკლესია

წედისის ხვედელას ეკლესია — ეკლესია გორის მუნიციპალიტეტის სოფელ წედისში. მდებარეობს სოფელში, საავტომობილო გზის პირას. თარიღდება გვიანდელი ფეოდალური ხანით.
ეკლესია დარბაზულია (6,4 X 4,5 მ), ნაგებია ქვიშაქვის მოზრდილი კვადრებით, გამოყენებულია შირიმიც. შესასვლელი სამხრეთიდანაა. აფსიდის ღერძზე შიგნიდან სწორკუთხა, გარედან თაღოვანი სარკმელია. აფსიდში, სხვადასხვა სიმაღლეზე, სწორკუთხა ნიშებია. ორი — ჩრდილოეთ მხარეს, ერთი — სამხრეთით. ერთი სარკმელი დასავლეთ კედლის შუაშიცაა. დარბაზის კამარა წყვილ კრონშტეინზე დაყრდნობილ საბჯენ თაღს. ჩრდილოეთით, სარკმლის გასწვრივ დიდი ნიშია (სამსხვერპლო?).
ლიტერატურა
გორის მუნიციპალიტეტის ტაძრები
გარი მერკვილაძე

გარი მერკვილაძე
გარი ალექსანდრეს ძე მერკვილაძე (დ. 16 თებერვალი, 1923, ბათუმი — გ. 2 აპრილი, 1971) — ავიაციის გენერალ-მაიორი (1966), საბჭოთა კავშირის გმირი (1945).
დაიბადა 1923 წლის 17 თებერვალს ქ. ბათუმში. გატაცებული იყო ცურვითა და წყალბურთით. საშ.სკოლის ცხრა კლასის დამთავრების შემდეგ შევიდა თბილისის საავიაციო სასწავლებელში. 1943 წლიდან სერჟანტის წოდებით, როგორც მფრინავ-გამანადგურებელი, იბრძვის მეორე მსოფლიო ომში. განახორციელა 386 საბრძოლო გაფრენა. პირადად ჩამოაგდო მტრის 13 თვითმფრინავი. 1945 წლის მარტში მოახერხა ჩამოეგდო გერმანელთა რეაქტიული თვითმფრინავი Me-262. ამ განსაკუთრებული და უიშვიათესი წარმატებისათვის დაჯილდოვდა წითელი დროშის ორდენით. 1945 წლის 27 ივნისს სსრკ უმაღლესი საბჭოს პრეზიდიუმის დადგენილებით მიენიჭა საბჭოთა კავშირის გმირის წოდება, გადაეცა ლენინის ორდენი და ოქროს ვარსკვლავის მედალი.
1952 წელს დაამთავრა უმაღლესი სამხედრო-საჰაერო აკადემია და აგრძელებდა რა სამსახურს სსრკ სამხედრო-საჰაერო ძალებში, მეთაურობდა საავიაციო-გამანადგურებელ პოლკს. დაფრინავდა რეაქტიული აპარატებითაც. მიაღწია გენერალ-მაიორის წოდებას. დაჯილდოებულია სხვადასხვა ხარისხის რიგი ორდენებითა და მედლებით. გარი მერკვილაძე გარდაიცვალა 1971 წლის 2 აპრილს. დაკრძალულია თბილისში, საბურთალოს სასაფლაოზე. ბათუმში არის მისი სახელობის ქუჩა, მისი სახელი დაერქვა საქართველოს სანაოსნოს ტანკერს, ბათუმში ტარდება მისი სახელობის ტურნირი წყალბურთში.
ლიტერატურა
რესურსები ინტერნეტში
საბჭოთა კავშირის გმირები საქართველოდან
დაბადებული 16 თებერვალი
დაბადებული 1923
გარდაცვლილი 2 აპრილი
გარდაცვლილი 1971
ბათუმში დაბადებულები
გ
ქართველი მფრინავები
ქართველები მეორე მსოფლიო ომში
ივანე ჯავახიშვილის ქუჩა

ივანე ჯავახიშვილის ქუჩა — ქუჩა თბილისში, ჩუღურეთის რაიონში (ძველი კუკია, ჩუღურეთი). კოსტა ხეთაგუროვის ქუჩიდან კონსტიტუციის ქუჩამდე. წარმოიქმნა XIX საუკუნის 40-იან წლებში. ქუჩა აღნიშნულია თბილისის 1851 წლის გეგმაზე. ადრე ერქვა ნიკოლოზის, 1922-იდან — მიხეილ კალინინის სახელი. ქუჩას და მოედანს ძველი სახელი დაერქვა ნიკოლოზ I-ის პატივსაცემად. ამ ქუჩაზე ცხოვრობდა ივანე ჯავახიშვილი, რის გამოც 1990 წელს ქუჩას მისი სახელი ეწოდა. ქუჩაზეა პეტრე და პავლე მოციქულთა ეკლესია (XIX საუკუნის 70-იანი წლები). წმინდა ალექსანდრე ნეველის ეკლესია (1864), XIX საუკუნის დასასრულს საცხოვრებელი სახლები. №7 სახლში 1889–1901 წლებში ცხოვრობდა ილია ჭავჭავაძე, აქვე იყო გაზეთ „ივერიის“ რედაქცია და სტამბა. ამჟამად ამ შენობაში განთავისუფლებულია ილია ჭავჭავაძის ლიტერატურულ-მემორიალური მუზეუმი.
ლიტერატურა
ჯავახიშვილი
პალინდრომი

პალინდრომი — სიტყვა, ფრაზა ან ლექსი, რომელიც წაღმა და უკუღმა ერთნაირად იკითხება. მაგ., ატამი ითესა, ასეთი იმატა (ხალხური). პალინდრომი გავრცელებული იყო აღმოსავლეთ სამყაროში, გვხვდება ძვ. ბერძნულ პოეზიაშიც. ძვ. ქართულში მას „წაღმა-უკუღმა წასაკითხავი ლექსი“ და „შუამბრუებული ლექსი“ ერქვა. გვხვდება ე. წ. აღორძინების ხანის ქართველ პოეტებთან [ იაკობ შემოქმედელი (დუმბაძე), ონანა მდივანი (ქობულაშვილი), ვახტანგ VI და სხვები]. თანამედროვე ქართულ პოეზიაში პალინდრომის ნიმუშია:
ლიტერატურა
ლიტერატურული ტერმინები
სიტყვის თამაშები
ჰემეტრე

ჰემეტრე — ძველი ეგვიპტის პრინცესა მეოთხე დინასტიიდან, ეგვიპტის ძველი სამეფოს პერიოდის დროს. ჰემეტრე შესაძლოა ეგვიპტის ფარაონის ხეფრენის შვილი იყო.
რესურსები ინტერნეტში
ეგვიპტის მეოთხე დინასტია
ძველი ეგვიპტის პრინცესები
ეგვიპტის მეოთხე დინასტიის პრინცესები
Still Waters (ბი ჯიზის ალბომი)

Still Waters (ბი ჯიზის ალბომი)
Still Waters — ჯგუფ ბი ჯიზის 21-ე სტუდიური ალბომი. გამოვიდა 1997 წელს. ეს იყო ბი ჯიზის კატალოგის ერთ-ერთი პირველი ალბომი, რომელიც ხელახლა გამოიცა Reprise Records-ზე, 2006 წელს, როდესაც ჯგუფმა დაიბრუნა უფლებები ყველა ჩანაწერზე.
სიმღერების სია
ყველა სიმღერის ავტორები - ბარი, რობინ და მორის გიბები
Alone – 4:49
I Surrender – 4:18
I Could Not Love You More – 3:43
Still Waters Run Deep – 4:08
My Lover's Prayer – 4:00
With My Eyes Closed – 4:19
Irresistible Force – 4:36
Closer Than Close – 4:34
I Will – 5:08
Obsessions – 4:43
Miracles Happen – 4:12
Smoke and Mirrors – 5:00
დამატებები
Rings Around the Moon – 4:30
Love Never Dies – 4:07
სერტიფიცირებები
}
}
}
}
}
}
}
}
}
}
ჩარტები
ყოველკვირეული ჩარტები
წლის საბოლოო ჩარტები
სქოლიო
1997 წლის ალბომები
ბი ჯიზის ალბომები
Polydor Records-ის ალბომები
A&M Records-ის ალბომები
ალბომები ბარი გიბის პროდიუსერობით
ალბომები რობინ გიბის პროდიუსერობით
ალბომები მორის გიბის პროდიუსერობით
ალბომები არიფ მარდინის პროდიუსერობით
ალბომები დევიდ ფოსტერის პროდიუსერობით
ალბომები ჰიუ პეჯემის პროდიუსერობით
ალბომები რაფაელ საადიკის პროდიუსერობით
ალბომები რას ტიტლმენის პროდიუსერობით
ჰაიდ-პარკი (ლონდონი)

ჰაიდ-პარკი (ლონდონი)
ჰაიდ-პარკი — უდიდესი პარკი ცენტრალურ ლონდონში. ერთ-ერთი უდიდესი ოთხი სამეფო პარკიდან, რომლებიც ქმნიან ჯაჭვს კენსინგტონის სასახლიდან მოყოლებული.
პარკი დაარსდა მეფე ჰენრი VIII-ის მიერ 1536 წელს, როდესაც მან ტერიტორიის გამოყენება სანადიროდ დაიწყო. 1637 წელს იგი საჯარო სივრცედ და სხვადასხვა ღონისძიების გასამართ საყვარელ ადგილად იქცა.
გვიანდელ პერიოდში მასში იმართებოდა როგორც დემონსტრაციები, ასევე მუსიკალური ფესტივალები, რომლებზეც გამოდიოდნენ პინკ ფლოიდი, როლინგ სტოუნზი და Queen. ერთ-ერთი ასეთი დიდი ფესტივალი იყო 2005 წლის საქველმოქმედო Live 8.
რესურსები ინტერნეტში
ლონდონის სამეფო პარკები
ბულბულის სახლ-მუზეუმი (შუშა)

ბულბულის სახლ-მუზეუმი (შუშა)
ბულბულის სახლ-მუზეუმი შუშაში — ბაქოში ბულბულის მემორიალური მუზეუმის ფილიალი, რომელიც მდებარეობს ქალაქ შუშაში.
ისტორია
აზერბაიჯანელი მომღერლის ბულბულის სახლი 1788 წელს აშენდა. ტიპოლოგიურად შენობა ასახავს ყარაბაღის საცხოვრებელი კორპუსების ისტორიულ თავისებურებებს.
1982 წლის 31 აგვისტოს შუშას სახალხო დეპუტატთა საქალაქო საბჭოს აღმასკომმა მიიღო გადაწყვეტილება შენობის სახლ-მუზეუმად გადაქცევის შესახებ. 1982-1983 წლებში შენობა გარემონტდა, შეიქმნა სამუზეუმო ექსპოზიცია, ტერიტორიაზე აშენდა ადმინისტრაციული შენობა. ექსპოზიცია მოიცავდა ბავშვთა და საოჯახო ფოტოებს, პირად ნივთებს, სპექტაკლების პლაკატებს (1925–1926), ასევე მომღერლის შემოქმედებით, კვლევით, სასწავლო და სოციალურ საქმიანობას.
სახლ-მუზეუმმა საქმიანობა შეწყვიტა 1992 წლის მაისში, როდესაც ქალაქი სომხეთის შეიარაღებული ძალების კონტროლის ქვეშ მოექცა. იმ პერიოდში შენობა ნაწილობრივ განადგურდა, ექსპონატების ბედი უცნობია. სახლის ეზოში არსებული ბიუსტი დაზიანდა.
მუზეუმის აღდგენითი სამუშაოები 2021 წელს დაიწყო. გამაგრდა ყველა მზიდი კედლის საძირკველი. სახლ-მუზეუმის ბაღის ნაკვეთი პირვანდელი იერსახის შენარჩუნებით აღდგა. ფასადზე მომღერლის ბრინჯაოს პორტრეტი რეკონსტრუირებულია.
გაკეთდა მომღერლის ახალი ბიუსტიც, რომელიც ეზოში დამონტაჟდა; ხოლო ძველი ბიუსტი, რომელიც ვანდალიზმის შედეგად დაზიანდა, დარჩა თავდაპირველ ადგილას ხელუხლებლად. 2021 წლის 29 აგვისტოს მუზეუმი ხელახლა გაიხსნა. გახსნის ცერემონიას ესწრებოდნენ აზერბაიჯანის პრეზიდენტი ილჰამ ალიევი, პირველი ლედი მეჰრიბან ალიევა, ასევე ბულბულის ვაჟი, აზერბაიჯანის ელჩი რუსეთში, აზერბაიჯანის სახალხო არტისტი ფოლად ბულბულოღლუ.
გალერეა
სქოლიო
სახლები შუშაში
ჯადოსნური მთა

ჯადოსნური მთა
„ჯადოსნური მთა“ — თომას მანის რომანი, პირველად გამოცემული 1924 წელს. ითვლება, რომ „ჯადოსნურ მთას“ XX საუკუნის გერმანულ ლიტერატურაზე დიდი ზეგავლენა ჰქონდა. თავად ავტორის შეფასებით, ეს წიგნი უაღრესად გერმანულია, თუმცა ევროპული განმანათლებლური, აღმზრდელობითი რომანის მოდერნიზაციადაც შეიძლება ჩაითვალოს და ცოტათი — მის პაროდიადაც.
მწერალი სიკვდილის პირისპირ მდგარი ადამიანისა და მისი ახლობლების ფსიქოლოგიას იკვლევს. მთავარი გმირის მსოფლმხედველობას თავდაყირა აყენებს სიკვდილის სიახლოვე.
რესურსები ინტერნეტში
ზამთარში საკითხავი
თომას მანის ნაწარმოებები
სოციალური რომანები
გერმანული რომანები
1924 წლის რომანები
კავკასიური ტყის კატა

კავკასიური ტყის კატა (ლათ. Felis silvestris caucasicus) — ტყის კატის ქვესახეობა, რომელიც გავრცელებულია კავკასიასა და თურქეთში. აქვს მოყავისფრო ბეწვი, მომრგვალებული თავი, მოკლე თათები და შედარებით მოკლე კუდი.
რესურსები ინტერნეტში
http://www.itis.gov/servlet/SingleRpt/SingleRpt?search_topic=TSN&search_value=726327
http://www.nic.fi/~amantes/siberiancat.html
კატები
გელი

გელი — მდინარე ბელგიასა და ნიდერლანდებში. სიგრძე 58 კმ. სათავე აქვს ბელგიაში (გერმანიის საზღვრის სიახლოვეს), ზღვის დონიდან 250 მ სიმაღლეზე. ნაპირზე მდებარეობს რამდენიმე ქალაქი. ერთვის მდინარე მაასს.
იხილეთ აგრეთვე
ნიდერლანდების მდინარეების სია
რესურსები ინტერნეტში
www.vonderruhren.de
ბელგიის მდინარეები
ნიდერლანდების მდინარეები